આ અંગે મળતી માહિતી અનુસાર સુરત જિલ્લાના પલસાણા પોલીસ સ્ટેશનના પી.એસ.આઈ જે.એસ.કંડોરીયા તથા એ.એસ.આઈ રમેશ પોપટ, હે.કો રવિન્દ્રભાઈ, ધર્મેશભાઈ તથા પોલીસ સ્ટાફના માણસો પેટ્રોલીંગમાં હતા તે સમયે બાતમી મળી હતી કે એક લીલા રંગના 407 ટેમ્પો નંબર જીજે-18-ટી-1501માં પાછળના ભાગે ચોરખાનામાં વિદેશીદારૂનો જથ્થો દમણ ખાતેથી ભરીને મુંબઈ અમદાવાદ નેશનલ હાઇવે નંબર-48 પરથી સુરત તરફ લઈ જનાર છે. જે બાતમીના આધારે બલેશ્વર ગામે ઇકો ટેક્ષટાઇલ પાર્ક પાસેથી ઉપરોક્ત ટેમ્પો અટકાવી પાછળના ભાગે તપાસ કરતાં બોડીમાં ચોરખાનું બનાવ્યું હતું. જેમાં અલગ અલગ બ્રાન્ડની 240 બોટલ જેની કિંમત રૂ. 2 લાખ 4 હજાર તેમજ 1.50 લાખનો ટેમ્પો અને મોબાઈલ મળી કુલ 3.55 લાખના મુદ્દામાલ સાથે મૂળ રાજસ્થાનના બાડમેર જિલ્લાના અને હાલ સુરત શહેરના પૂણા ગામે બલદેવનગરમાં રહેતા લલિત હરિરામ સોનીની ધરપકડ કરી છે. અને પલસાણા પોલીસ સ્ટેશનમાં ગુનો નોંધી અન્ય આરોપીને વોંટેડ જાહેર કર્યા છે.